ananddey/assamese-wiki-corpus huggingface dataset:
বতৰ

]]ৰ পৰা হাৰিকেন ইছাবেল (২০০৩)।
বতৰ হৈছে কোনো স্থানৰ কোনো সময়ৰ বায়ুমণ্ডলীয় অৱস্থা। সাধাৰণত এদিনৰ এনে তথ্যকেই বতৰ বোলে, আৰু কেতিয়াবা কোনো নিৰ্দিষ্ট এলেকাৰ কম সময়ৰ বায়ুমণ্ডলীয় অৱস্থাকে বতৰ বোলা হয়। আনহাতে কোনো স্থানৰ দীৰ্ঘ সময়ৰ বতৰৰ উৎপত্তি ভিত্তিত সেই স্থানৰ জলবায়ু নিৰ্ণয় কৰা হয়। বতৰ সদায় পৰিবৰ্তনশীল এক চলক। বতৰ আৰু জলবায়ুৰ বিষয়ে বিজ্ঞানৰ যি শাখাত আলোচনা কৰে তাকে বতৰ বিজ্ঞান বেলা হয়।

বতৰৰ উপাদান

বতৰৰ উপাদান বুলিলে সেইসমূহ উপাদানকে বুজায়, যিবোৰৰ পৰিবৰ্তনৰ ভিত্তিতে কোনো স্থানৰ বায়ুমণ্ডলীয় অৱস্থাৰ পৰিবৰ্তন সূচিত হয়। বতৰৰ এনে উপাদানবোৰো হৈছে:
বায়ুৰ প্ৰবাহ বা বতাহ,
তাপ,
চাপ,
বৰষুণ, আৰু
আৰ্দ্ৰতা

তথ্য সংগ্ৰহ

বহিঃসংযোগ

Climate and Weather from UCB Libraries GovPubs
The Economics of Extreme Weather Events on Society NOAA Economics
Meteocentrale weather worldwide, weather and extreme weather for Switzerland
RainRadar - Worldwide radar directory
City weather and world time
Weather Forecasts England and Worldwide
Weather Forecasts Worldwide
National Weather Service

শ্ৰেণী:জলবায়ু বিজ্ঞান
নেপালী ৱিকিপিডিয়া

নেপালী ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ নেপালী ভাষাৰ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

ইতিহাস

ইংৰাজী ৱিকিপিডিয়া আৰম্ভ হোৱাৰ এবছৰৰ পিছত ২০০২ চনৰ ৩ জুন তাৰিখে নেপালী ৱিকিপিডিয়া প্ৰতিষ্ঠা কৰা হয় আৰু দক্ষিণ এছিয়াৰ প্ৰথম ভাষাসমূহৰ ভিতৰত ইয়াৰ নিজা ৱিকিপিডিয়া আছিল।

পৰিসংখ্যা

২০২৪ চনৰ ডিচেম্বৰ মাহলৈকে নেপালী ৱিকিপিডিয়াত প্ৰায় ৩১,০০০ প্ৰবন্ধ আছে। ইয়াৰ পাঠকৰ বিপুল সংখ্যকৰ উৎপত্তি নেপালৰ পৰা৷

তথ্যসূত্ৰ

শ্ৰেণী:ৱিকিপিডিয়াসমূহ
ডিমৌ বিধানসভা সমষ্টি

ডিমৌ বিধানসভা সমষ্টি ভাৰতৰ উত্তৰ-পূব ৰাজ্য অসমৰ ১২৬টা বিধানসভা সমষ্টিৰ ভিতৰত অন্যতম। এই সমষ্টি ২০২৩ চনত নতুনকৈ গঠন কৰা হৈছিল।

নিৰ্বাচন ফলাফল

২০২৬

লগেতে চওক

অসম বিধানসভাৰ সমষ্টিসমূহৰ তালিকা

তথ্যসমূহ

শ্ৰেণী:অসমৰ বিধানসভা সমষ্টি
শ্ৰেণী:শিৱসাগৰ জিলা
শ্ৰেণী:অসমৰ ৰাজনীতি
ভেন্নিৰা আদাই নিৰ্মলা

ভেন্নিৰা আদাই নিৰ্মলা (জন্ম:এ বি শান্তি; ; এগৰাকী ভাৰতীয় অভিনেত্ৰী, যিয়ে তামিল, মালয়ালম আৰু তেলেগু ছবিত অভিনয় কৰিছে। তেওঁ ১৯৬০ আৰু ১৯৭০ দশকৰ এগৰাকী বিশিষ্ট মুখ্য অভিনেত্ৰী আছিল। মালয়ালম চলচ্চিত্ৰ জগতত তেওঁক উষাকুমাৰী হিচাপে জনা যায়।

অভিনয় জীৱন

১৯৬৫ চনত চি ভি শ্ৰীধৰৰ ভেন্নিৰা আদাইৰ জৰিয়তে অভিষেক হোৱা নিৰ্মলাই তামিল, মালয়ালম, তেলেগু আৰু কানাড়া, এই চাৰিটা ভাষাত ৪০০তকৈও অধিক ছবিত মুখ্য চৰিত্ৰত অভিনয় কৰিছে। মালয়ালম ছবিত তেওঁৰ পৰ্দাৰ নাম আছিল 'উষা কুমাৰী'। অভিনয়ৰ উপৰিও নিৰ্মলা এগৰাকী প্ৰশিক্ষিত ভাৰতনাট্যম নৃত্যাংগনা। তেওঁ টিভি ধাৰাবাহিক - দেৱমগলতো অভিনয় কৰিছিল।

ৰাজনৈতিক জীৱন

এম জি ৰামচন্দ্ৰনে তেওঁক ভনীয়েক হিচাপে দত্তক লৈছিল আৰু তেওঁক ৰাজনৈতিক উত্তৰাধিকাৰী কৰিব বিচাৰিছিল। কিন্তু নিৰ্মলাই সেই প্ৰস্তাৱ নাকচ কৰে। তথাপি এম জি আৰে তেওঁক তামিলনাডু বিধান পৰিষদলৈ মনোনীত কৰিছিল। ১৯৮৬ চনৰ ২৩ এপ্ৰিলত তেওঁৰ শপত গ্ৰহণ অনুষ্ঠানৰ কথা আছিল যদিও নিৰ্মলাই ইয়াৰ পূৰ্বে নিজকে দেওলীয়া ঘোষণা কৰে। ভাৰতীয় সংবিধানৰ ১০২-(১)(গ) অনুচ্ছেদ অনুসৰি দেওলীয়া ব্যক্তিয়ে সংসদ বা ৰাজ্যিক বিধায়িনী দলৰ সদস্য হিচাপে কাৰ্যনিৰ্বাহ কৰিব নোৱাৰে।

তথ্য সংগ্ৰহ

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
ধুবুৰী ছোৱালী মহাবিদ্যালয়

ধুবুৰী ছোৱালী মহাবিদ্যালয় ১৯৮৩ চনত স্থাপিত অসমৰ ধুবুৰীত অৱস্থিত এখন সাধাৰণ ডিগ্ৰীৰ মহিলা শিক্ষানুষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷ এই মহাবিদ্যালয়খনে কলা শাখাৰ বিভিন্ন স্নাতক ডিগ্ৰী পাঠ্যক্ৰম আগবঢ়ায়।

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
কমল কুমাৰ তাঁতী

কমল কুমাৰ তাঁতী হৈছে এগৰাকী অসমীয়া কবি, অনুবাদক, অধ্যপক, প্ৰবন্ধ লেখক আৰু সমালোচক। তেখেতে অসমীয়া আৰু ইংৰাজী দুয়োটা ভাষাতেই সাহিত্য চৰ্চা কৰি আহিছে। তেওঁ অসমৰ চাহ শ্ৰমিক সমাজক প্ৰতিনিধিত্ব কৰি আহিছে। তেওঁৰ সাহিত্যিক ৰচনাসমূহৰ গভীৰতা আৰু সাংস্কৃতিক তাৎপৰ্য্যৰ বাবে উল্লেখযোগ্য, আৰু এইসমূহে তেওঁৰ সম্প্ৰদায়ৰ অভিজ্ঞতা আৰু ইতিহাসক প্ৰতিফলিত কৰে। তেখেত সাহিত্য অকাডেমিৰ অসমীয়া ভাষাৰ সদস্য হিচাপেও মনোনীত হৈছিল। ‘মাৰাংবুৰু আমাৰ পিতা’ গ্ৰন্থখনৰ বাবে তেখেতে ২০১২ চনত সাহিত্য অকাডেমিৰ যুৱ পুৰস্কাৰ লাভ কৰিছিল আৰু একেখন গ্ৰন্থৰ বাবে ২০০৮ চনত মুনীন বৰকটকী বঁটা লাভ কৰে।

কবিতা

তেওঁৰ প্ৰথম কবিতা সংকলন মাৰাংবুৰু আমাৰ পিতা-য়ে ২০১২ চনত ৩৫ বছৰৰ তলৰ ২৪ জন যুৱ সাহিত্যিকক সাহিত্য অকাডেমিয়ে দিয়া যুৱপুৰস্কাৰ লাভ কৰে। ২০০৮ চনত মুনিন বৰকটাকী সাহিত্যিক বঁটাও লাভ কৰে। তাঁতীৰ অসমীয়া কবিতাসমূহ বিভিন্ন সংকলন আৰু আলোচনীত প্ৰকাশ হৈ আহিছে। মাজে মাজে তেওঁ কল্পকাহিনী ৰচনা কৰে। এইসমূহৰ কিছুমান চুটিগল্প অসমীয়া কল্পকাহিনীৰ কেইবাটাও সংকলনত সন্নিবিষ্ট কৰা হৈছে।

তেখেতৰ অনুবাদ কবিতা (অসমীয়াৰ পৰা ইংৰাজীলৈ) ইণ্ডিয়ান লিটাৰেচাৰ , দ্য লিটল মেগাজিন, মিউজ ইণ্ডিয়া, কাব্য ভাৰতী, পিৰ্তা, এক্সচেঞ্জছ লিটাৰেৰী জাৰ্নেল, চেৰেব্ৰেচন, এনইলিট ৰিভিউ, কৃত্য, ভিজুৱেল ভাৰ্চ, ব্ৰাউন ক্ৰিটিক, ষ্টিয়াৰ কুইয়াৰ আদি অসংখ্য আলোচনীত প্ৰকাশ পাইছে । তেওঁৰ কবিতাসমূহ কেইবাখনো ইংৰাজী সংকলনতো অন্তৰ্ভুক্ত কৰা হৈছে, যেনে ৪০ অণ্ডাৰ ৪০, শ্বাউট ইট আউট! এন্থলজি, আৰু দ্য ৱৰ্ল্ড আই ৰাইট ইন।

গদ্য

অসমীয়া ভাষাৰ তাঁতীৰ প্ৰথম গদ্য সংকলন নিম্নবৰ্গ সমাজ ঐতিহ্যত বিশেষভাৱে অসমৰ ঔপনিৱেশিক ইতিহাস আৰু সংস্কৃতিৰ ওপৰত গুৰুত্ব আৰোপ কৰি নিম্নবৰ্গ সমাজৰ ইতিহাস ৰচনা আৰু উত্তৰ-ঔপনিৱেশিক তত্ত্বৰ সমালোচনাত্মক ৰচনা সন্নিবিষ্ট কৰা হৈছে।

প্ৰকাশিত ৰচনা

কবিতা সংকলন

মাৰাংবুৰু আমাৰ পিতা, ২০০৭,
উত্তৰ-উপনিবেশিক কবিতা, পেপিৰাছ, গুৱাহাটী, ২০১৮
২০১২ বৰ্ষত ‘মাৰাংবুৰু আমাৰ পিতা’ শীৰ্ষক গ্ৰন্থৰ বাবে ‘সাহিত্য অকাডেমী যুৱ বঁটা’।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসমীয়া প্ৰবন্ধকাৰ
শ্ৰেণী:জীৱিত ব্যক্তি
২৬ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৯৪৯ - ভাৰতৰ সংবিধানে চূড়ান্ত ৰূপ পায়। ১৯৪৭ চনৰ ২৯ আগষ্টত ড॰ বি আৰ আম্বেদকাৰক অধ্যক্ষ ৰূপে লৈ ভাৰতৰ সংবিধানৰ খচৰা প্ৰস্তুতকৰণ সমিতি গঠন কৰা হৈছিল আৰু ১৯৪৮ চনৰ ২১ ফেব্ৰুৱাৰীত সমিতিয়ে সংবিধানৰ খচৰা দাখিল কৰিছিল॥
১৯৬০ - কানপুৰ আৰু লক্ষ্ণৌৰ মাজত ভাৰতৰ প্ৰথম এছ. টি. ডি.(STD) সেৱা মুকলি কৰা হয়।
১৯৯৭ - ভাৰতৰ সংসদীয় ইতিহাসত প্ৰথমবাৰৰ বাবে নিৰ্বাচিত সাংসদৰ ভোটবিৰোধী মঞ্চ গঠন হয়।
১৯৯৮ - সন্দেহযুক্ত উগ্ৰপন্থীৰ দ্বাৰা অসমৰ বিভিন্ন ঠাইত পাইপলাইন বিস্ফোৰণত কেইবা লাখ টকাৰ ক্ষতি সাধন হয়।
২০০৮ - মুম্বাই ধাৰাবাহিক সন্ত্ৰাসবাদী আক্ৰমণ। যাক "ছাব্বিশ এঘাৰ(২৬/১১)" বুলিও কোৱা হয়। এই ধাৰাবাহিক সন্ত্ৰাসবাদী আক্ৰমণত পাকিস্তানৰ ইছলামবাদী সন্ত্ৰাসবাদী সংগঠন লস্কৰ-ই-তৈবাৰ ১০জন সদস্যই মুম্বাইত চাৰিদিন ধৰি ১২টা স্থানত গুলীচালনা আৰু বোমা আক্ৰমণ চলাইছিল। বিশ্বব্যাপী ত্ৰাসৰ সৃষ্টি কৰা এই আক্ৰমণ ২০০৮ চনৰ ২৬ নৱেম্বৰ বুধবাৰে আৰম্ভ হয় আৰু ২৯ নৱেম্বৰ শনিবাৰলৈকে চলিছিল। এই ঘটনাত নজন আক্ৰমণকাৰীকে ধৰি মুঠ ১৭৫জন লোকৰ মৃত্যু হৈছিল আৰু ৩০০ ৰো অধিক লোক আহত হৈছিল।
২০২১ – কোভিড-১৯ মহামাৰী: বিশ্ব স্বাস্থ্য সংস্থাই এছএআৰএছ-চিঅ'ভি-২ অ'মাইক্ৰন( SARS-CoV-2 Omicron variant) চিনাক্ত কৰে।

জন্ম

১৮৯০ - সুনীতি কুমাৰ চট্টোপাধ্যায়, প্ৰখ্যাত শিক্ষাবিদ তথা জাতীয় অধ্যাপক।
১৯০০ - আন্না মাউৰিজিঅ' চুইছ জীৱবিজ্ঞানী। তেখেতে মৌমাখিৰ বিষয়ে অধ্যয়ন কৰিছিল। তেওঁ লিবেফেল্ড ফেডাৰেল ডেইৰী ইণ্ডাষ্ট্ৰী আৰু বেক্টেৰিয়ালজিকেল ইনষ্টিটিউটত মৌমাখি বিভাগত তিনি দশকৰো অধিক সময় কাম কৰিছিল, য'ত তেওঁ মৌত পৰাগৰ পৰিমাণ নিৰ্ধাৰণ কৰাৰ বাবে নতুন পদ্ধতি বিকশিত কৰিছিল। মৃত্যু ২৪ জুলাই, ১৯৯৩।
১৯২১ - ভাৰ্গিজ কুৰিয়েন, অভিযন্তা আৰু সামাজিক সংগঠক। এখেতক "ভাৰতৰ শ্বেত বিপ্লৱৰ জনক", তথা "ভাৰতৰ দুগ্ধ মানৱ" হিচাপে জনা যায়।
১৯২৬ - ৰুদ্ৰ বৰুৱা, অসমৰ প্ৰসিদ্ধ শিল্পী। "লুইত কোঁৱৰ" উপাধিৰে জনাজাত। মৃত্যু ১৪ ফেব্ৰুৱাৰী, ১৯৮০ চন।
১৯২৬ - ৰবি ৰায়, ভাৰতীয় সমাজতান্ত্ৰিক ৰাজনীতিবিদ, গান্ধীবাদী নেতা, নৱম লোকসভাৰ অধ্যক্ষ আৰু প্ৰাক্তন কেন্দ্ৰীয় মন্ত্ৰী। তেওঁ উৰিষ্যাৰ বাসিন্দা আছিল। তেওঁ ১৯৪৮ চনত সমাজতান্ত্ৰিক দলত যোগদান কৰে আৰু পিছলৈ ক্ৰমান্বয়ে সংযুক্ত সমাজতান্ত্ৰিক দল, জনতা পাৰ্টি আৰু জনতা দলৰ সদস্য হয়। মৃত্যু ৬ মাৰ্চ, ২০১৭।
১৯৫০ - ৰাজেন গোঁহাই, ৰাজনীতিবিদ তথা ভাৰতীয় জনতা পাৰ্টীৰ জ্যেষ্ঠ সদস্য। তেওঁ সংসদত ১৯৯৯ চনৰে পৰা ২০১৯ চনলৈ ২০বছৰ একেৰাহে অসমৰ নগাঁও লোকসভা সমষ্টিক প্ৰতিনিধিত্ব কৰিছিল।
১৯৬৪ - দিগন্ত বৰ্মন, ৰাজনৈতিক নেতা তথা অসম বিধানসভাৰ সদস্য।

মৃত্যু

১৯২৩ - যাদব চন্দ্ৰ চক্ৰবৰ্তী, ভাৰতীয় গণিতজ্ঞ।
১৯৪৯ - বিনয় কুমাৰ সৰকাৰ, ভাৰতীয় সমাজবিজ্ঞানী।
২০২২ - অসমীয়া জনপ্ৰিয় কাৰ্টুনিষ্ট চিৰঞ্জীৱ দত্তৰ দেহাৱসান। বিনোদনধৰ্মী জনপ্ৰিয় আলোচনী বিস্ময়ৰ জৰিয়তে প্ৰচুৰ জনপ্ৰিয়তা অৰ্জন কৰিছিল কাৰ্টুন শিল্পীগৰাকীয়ে। ৫৬ বছৰ বয়সত শেষ নিশ্বাস ত্যাগ কৰে কাৰ্টুনিষ্টগৰাকীয়ে। ১৯৬৭ চনৰ ২১ আগষ্টত পাণবজাৰৰ এটা সাধাৰণ পৰিয়ালত জন্মগ্ৰহণ কৰা কাৰ্টুনিষ্টগৰাকীয়ে ২০০০ চনত চিৰঞ্জীৱৰ কাৰ্টুন নামেৰে তেওঁৰ প্ৰথমখন কাৰ্টুন কিতাপ প্ৰকাশ কৰে।
২০২২ - ভাৰতীয় চলচ্চিত্ৰ আৰু মঞ্চ অভিনেতা বিক্ৰম গোখলেৰ মৃত্যু। জন্ম ১৪ নৱেম্বৰ, ১৯৪৫।

দিৱস

ভাৰতীয় সংবিধান দিৱস।
গণতন্ত্ৰ দিৱস (মংগোলীয়া)।
ৰাষ্ট্ৰীয় দুগ্ধ দিৱস (ভাৰত)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
নিকি বেয়াৰ

নিকি বেয়াৰ (; ৭ মাৰ্চ, ১৯২৮– ১০ নৱেম্বৰ, ২০১৪) এগৰাকী আমেৰিকান নাৰীবাদী, সাংবাদিক আৰু লবীষ্ট আছিল যি ফ্ল'ৰিডাৰ নেচনেল অৰ্গেনাইজেচন ফৰ ৱমেন (NOW) অধ্যায়ৰ সভানেত্ৰী হিচাপে কাৰ্যনিৰ্বাহ কৰিছিল।

ফ্ল’ৰিডাৰ নৱজাত নাৰীবাদী আন্দোলনৰ প্ৰতি সম্পূৰ্ণৰূপে প্ৰতিশ্ৰুতিবদ্ধ হোৱাৰ পূৰ্বে বেয়াৰে দ্য মিয়ামি নিউজৰ সাংবাদিক হিচাপে কাম কৰিবলৈ আৰম্ভ কৰিছিল। সম অধিকাৰ সংশোধনী গৃহীত কৰাৰ প্ৰয়াসত NOW য়ে লবীষ্ট হিচাপে নিযুক্তি দিছিল আৰু চাকৰি আৰু বীমাৰ বৈষম্যৰ দৃষ্টান্তৰ বিৰুদ্ধে যুঁজিবলৈ কাম কৰিছিল। ১৯৮৫ আৰু ১৯৯৫ চনত মহিলা সম্পৰ্কীয় তৃতীয় আৰু চতুৰ্থ বিশ্ব সন্মিলনলৈ বেয়াৰক আমন্ত্ৰণ জনোৱা হৈছিল।

১৯৯৪ চনত ফ্ল’ৰিডাৰ মহিলা হল অৱ ফেমত অন্তৰ্ভুক্ত কৰা হয়।

কৰ্মজীৱন

১৯৫৬ চনত তেওঁৰ পৰিয়ালটোৱে ফ্ল'ৰিডা কিজৰ এখন গাঁও ইছলামোৰাডালৈ গুচি যায় আৰু মিয়ামিলৈ যোৱাৰ আগতে তেওঁ কী ৱেষ্ট চিটিজেন কাকতৰ বাবে লিখিছিল। ১৯৬২ চনত বেয়াৰে From turtle soup to coconuts শীৰ্ষক এখন গ্ৰন্থ প্ৰকাশ কৰে৷

১৯৬৮ চনত বেয়াৰে আমেৰিকাৰ নাৰীবাদী ৰক্সি বোল্টনৰ পৰা অনুপ্ৰাণিত হৈ নেচনেল অৰ্গেনাইজেচন ফৰ ৱমেন (NOW)ৰ ফ্ল'ৰিডা অধ্যায় প্ৰতিষ্ঠা কৰাত সহায় কৰে। মিয়ামি নিউজৰ ৱমেন’ছ পেজৰ ৰিপ’ৰ্টাৰ হিচাপে কাম কৰাৰ সময়ত বেয়াৰে ফ্ল’ৰিডা নাওৰ উপ-সভাপতি নিৰ্বাচিত হয়। নাৰীবাদৰ সৈতে মোকাবিলা কৰিবলৈ সাংবাদিকতা এৰি যোৱাৰ পিছত তেওঁ দ্য মিয়ামি হেৰাল্ডক লিংগভিত্তিক বাতৰি কাকতৰ ক্লাছিফাইড শিতানসমূহ আঁতৰাই পেলাবলৈ পতিয়ন নিয়াইছিল। পিছলৈ মাৰ্থা ইংলে পদত্যাগ কৰাৰ পিছত তেওঁক ফ্ল'ৰিডাৰ NOW অধ্যায়ৰ সভানেত্ৰী হিচাপে নিযুক্তি দিয়া হয়। NOW ৰ সৈতে তেওঁৰ কামৰ অংশ হিচাপে বেয়াৰে মহিলাসকলৰ বাবে কৰ্মশালা প্ৰস্তুত কৰিছিল যাতে তেওঁলোকক সাংসদসকলৰ সৈতে কেনেকৈ লবী আৰু যোগাযোগ কৰিব লাগে সেই বিষয়ে জ্ঞান দিব পাৰি।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
অৰুণ কুমাৰ চন্দ

অৰুণ কুমাৰ চন্দ (১৮৯৯–১৯৪৭) অসমৰ কাছাৰ জিলাৰ এগৰাকী সমাজসেৱক, সাহিত্যিক তথা ভাৰতৰ স্বাধীনতা সংগ্ৰামৰ সক্ৰিয় কৰ্মী আছিল৷ ভাৰত চৰকাৰে তেওঁৰ সন্মানত এখন ডাকটিকট জাৰি কৰে। তেওঁ বাংলা ভাষাৰ সাপ্তাহিক আলোচনী সপ্তকৰ সম্পাদকো আছিল৷ শিলচৰত, তেখেতৰ স্মৃতিত ১৯৬০ চনত এ কে চন্দ আইন মহাবিদ্যালয় নামেৰে এখন আইন মহাবিদ্যালয় স্থাপন কৰা হয়।

তথ্য উৎস

শ্ৰেণী:বঙালী ব্যক্তি
শ্ৰেণী:অসমৰ স্বাধীনতা সংগ্ৰামী
শ্ৰেণী:কাছাৰ জিলাৰ ব্যক্তি
শ্ৰেণী:অসম বিধানসভাৰ সদস্য
হান্স খ্ৰীষ্টিয়ান গ্ৰাম

হান্স খ্ৰীষ্টিয়ান জোৱাচিম গ্ৰাম (; ১৩ ছেপ্টেম্বৰ ১৮৫৩ – ১৪ নৱেম্বৰ ১৯৩৮) এগৰাকী ডেনিছ বীজাণুবিদ, ঔষধবিজ্ঞানী আৰু অণুজীৱবিদ। তেওঁক গ্ৰেট গ্ৰাম ষ্টেইনৰ উন্নীতকৰণত আগবঢ়োৱা অৱদানৰ বাবে বিশেষ ভাবে জনাজাত। গ্ৰাম ষ্টেইন এবিধ ৰঞ্জক। ইয়াৰ সহায়ত বেক্টেৰিয়া সমূহ অণুবীক্ষণ যন্ত্ৰত সহজে দৃশ্যমান হয়। ইয়াৰ সহায়ত গ্ৰাম পজিটিভ আৰু গ্ৰাম নেগেটিভ হিচাপে বেক্টেৰিয়াৰ শ্ৰেণীবিভাজনো কৰা হয়।

২০১৯ চনৰ ১৩ ছেপ্টেম্বৰ তাৰিখে হান্স খ্ৰীষ্টিয়ান গ্ৰামৰ সন্মানৰ্থে তেওঁৰ ১৬৬তম জন্মদিনত গুগলে বিশেষ ডুডুল প্ৰদৰ্শন কৰে।

প্ৰাৰম্ভিক জীৱন আৰু শিক্ষা

১৮৫৩ চনৰ ১৩ ছেপ্টেম্বৰ তাৰিখে ডেনমাৰ্কত হান্স খ্ৰীষ্টিয়ান জোৱাচিম গ্ৰামৰ জন্ম হৈছিল। তেওঁৰ পিতৃ ফ্ৰেডৰিক টাৰকেল জুলিয়াছ গ্ৰাম আইনীবিদ্যাৰ অধ্যাপক আৰু মাতৃ লুচী খ্ৰীষ্টিয়ান ৰলেণ্ড।

তেওঁ কোপেনহেগেন বিশ্ববিদ্যালয়ত অধ্যয়ন কৰিছিল আৰু জীৱবিজ্ঞানী জেপটুছ ষ্টিনত্ৰুপৰ উদ্ভিদ বিজ্ঞান সহকাৰী আছিল। উদ্ভিদবিদ্যা অধ্যয়ন কৰোঁতে তেওঁ ঔষধী উদ্ভিদৰ মৌলিক তত্ত্ব আৰু অণুবীক্ষণ যন্ত্ৰৰ ব্যৱহাৰৰ বিষয়ে শিকিছিল।

তেওঁ ১৮৭৮ চনত চিকিৎসা বিদ্যালয়ত নামভৰ্তি কৰে আৰু ১৮৮৩ চনত স্নাতক ডিগ্ৰী লাভ কৰে। তাৰপিছত তেওঁ ১৮৭৮ চনৰ পৰা ১৮৮৫ চনলৈ ইউৰোপ ভ্ৰমণ কৰে। ১৮৮৪ চনত তেওঁ জাৰ্মানীৰ বাৰ্লিনত বেক্টেৰিয়াক দুটা মুখ্য শ্ৰেণীত শ্ৰেণীবিভাজন কৰা এক পদ্ধতি উদ্ভাৱন কৰে। এই পদ্ধতিক গ্ৰাম ষ্টেইনিং বোলা হয় আৰু বৰ্তমানলৈ চিকিৎসা অণুজীৱবিদ্যাত ইয়াৰ ব্যৱহাৰ কৰা হয়।

কৰ্মজীৱন

১৮৯১ চনত ঔষধ বিজ্ঞান শিক্ষক হিচাপে তেওঁ কৰ্মজীৱন আৰম্ভ কৰে। পিছলৈ তেওঁ কোপেনহেগেন বিশ্ববিদ্যালয়ৰ ঔষধ বিজ্ঞান বিভাগৰ অধ্যাপক হিচাপে নিযুক্তি লাভ কৰে। পিছলৈ তেওঁ ১৯০০ চনত ঔষধ বিজ্ঞানৰ অধ্যাপকৰ পদ এৰি মেডিচিন বিভাগৰ অধ্যাপকৰ পদ গ্ৰহণ কৰে।

গ্ৰাম ষ্টেইন

হান্স খ্ৰীষ্টিয়ান গ্ৰামে উদ্ভাৱন কৰা বেক্টেৰিয়াক ষ্টেইন কৰা কৰা পদ্ধতি গ্ৰাম ষ্টেইনৰ বাবে গোটেই বিশ্বত জনাজাত। এই পদ্ধতিৰ সহায়ত বেক্টেৰিয়া সমূহ অণুবীক্ষণ যন্ত্ৰত সহজে দৃশ্যমান হয়। ইয়াৰ সহায়ত গ্ৰাম পজিটিভ আৰু গ্ৰাম নেগেটিভ হিচাপে বেক্টেৰিয়াৰ শ্ৰেণীবিভাজনো কৰা হয়। গ্ৰাম ষ্টেইন ক্ৰিষ্টেল ভায়লেট আৰু চেফ্ৰানিন এই দুবিধ ৰঞ্জকৰে তৈয়াৰ কৰা হয়। ষ্টেইনিঙৰ পিছত গোলাপী-বেগুনীয়া ৰঙৰ হলে বেক্টেৰিয়াখিনিক গ্ৰাম পজিটিভ আৰু ৰঙা ৰঙৰ হলে গ্ৰাম নেগেটিভ বেক্টেৰিয়া বুলি শ্ৰেণীবিভাজন কৰা হয়।
]]ৰ গ্ৰাম ষ্টেইনিং

অন্যান্য কৰ্ম

তেওঁ প্ৰথমতে মানৱ লোহিত ৰক্ত কণিকাৰ অধ্যয়ন কৰিছিল। তেওঁ পাৰনিছিয়াছ এনিমিয়াৰ বৈশিষ্ট্য হিচাপে মেক্ৰ'চাইটক চিহ্নিত কৰিছিল।

১৯০০ চনত তেওঁ কোপেনহেগেন বিশ্ববিদ্যালয়ৰ মেডিচিন বিভাগৰ অধ্যাপক হিচাপে নিযুক্তি লাভ কৰিছিল। অধ্যাপক হিচাপে তেওঁ চাৰিটা খণ্ডৰ ক্লিনিকেল ব্যক্তব্য প্ৰকাশিত কৰিছিল। এই গ্ৰন্থ ডেনমাৰ্কত বহুল ভাৱে প্ৰচলিত হৈছিল। ১৯২৩ চনত তেওঁ বিশ্ববিদ্যালয়ৰ পৰা অৱসৰ গ্ৰহণ কৰে।

মৃত্যু

১৯৩৮ চনৰ ১৪ নৱেম্বৰ তাৰিখে ডেনমাৰ্কৰ কোপেনহেগেনত ৮৫ বছৰ বয়সত হান্স খ্ৰীষ্টিয়ান গ্ৰামৰ মৃত্যু হয়।

তথ্য উৎস

বাহ্যিক সংযোগ

শ্ৰেণী:জীৱবিজ্ঞানী
শ্ৰেণী:ডেনমাৰ্কৰ ব্যক্তি
শ্ৰেণী:মৃত ব্যক্তি
দীশা ৰবি

দীশা আনাপ্পা ৰবি (; জন্ম: ১৯৯৮/৯৯, বাংগালোৰ) ভাৰত চৰকাৰে অভিযোগ দৰ্শাইছিল যে, কৃষক আন্দোলনটোৰ প্ৰতি সমৰ্থন জনাবলৈ কিদৰে আৰু কেনেকৈ পথ অৱলম্বন কৰিব লাগে, সেই সন্দৰ্ভত এই টুলকিটটোৱে প্ৰণালীবদ্ধভাৱে সামাজিক ন্যায়প্ৰদানৰ ক্ষেত্ৰত যোগাযোগৰ মাধ্যম হিচাপে কাম কৰিছিল। অভিযোগমতে, ইয়াৰ ফলত একধৰণৰ অচলাৱস্থাৰ সৃষ্টি হৈছিল। দীশা ৰবিৰ গ্ৰেপ্তাৰৰ ঘটনাক্ৰমক ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত ব্যাপক ৰূপত সমালোচনা কৰা হয়। তেখেত ভাৰতৰ "ফ্ৰাইডেইছ ফ'ৰ ফিউছাৰ"ৰ এগৰাকী প্ৰতিষ্ঠাপক। 'দ্য কুইণ্ট'ৰ মতে, ৰবি 'ফ্ৰাইডেইছ ফ'ৰ ফিউছাৰ' আন্দোলনৰ অধীনৰ MAPA বিভাগৰ এগৰাকী সদস্য। মাপাৰ অৰ্থ হৈছে- "" 'অটো ৰিপৰ্ট আফ্ৰিকা'ৰ সৈতে সম্পন্ন হোৱা এটা বিশেষ সাক্ষাৎকাৰত ৰবিয়ে কৈছে যে, “”। আৰ্তজনৰ আহ্বানৰ প্ৰতি সঁহাৰি জনাই ৰবিয়ে তেওঁলোকৰ দাবী অথবা অভিযোগসমূহ সমাজৰ সমুখলৈ লৈ আহে।তেখেতে আন্তৰ্জাতিক জলবায়ু মঞ্চ আৰু কৰ্মীসকলৰ বাবে একাধিক সম্পাদকীয় আৰু লেখা-মেলা প্ৰকাশ কৰিছে। ২০২০ চনৰ ছেপ্টেম্বৰত প্ৰকাশিত ব্ৰিটিছ 'ভগ্' আলোচনীৰ সংখ্যাত পাৰিপাৰ্শ্বিক বৰ্ণবাদৰ বিৰুদ্ধে কাম কৰি থকা চাৰিগৰাকী সমাজকৰ্মীৰ লগত দিশা ৰবিকো স্থানাভুক্ত কৰা হয়।

২০২০ চনৰ ছেপ্টেম্বৰতে, ৰবিয়ে ব্যাখ্যা কৰে যে, “”

বাংগালোৰস্থিত মাউণ্ট কাৰ্মেল কলেজৰ পৰা দীশা ৰবিয়ে স্নাতক ডিগ্ৰী সম্পূৰ্ণ কৰে।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:পৰিৱেশ কৰ্মী
লল্লেশ্বৰী

লল্লেশ্বৰী (আনুমানিক সময় ১৩২০–১৩৯২) সাধাৰণতে লাল ডাড নামেৰেও জনাজাত হিন্দু দৰ্শনৰ কাশ্মীৰ শৈৱ ধৰ্মৰ বিদ্যালয়ৰ কাশ্মীৰী ৰহস্যবাদী কবি আছিল। তেওঁ ৰহস্যময় কবিতাৰ শৈলীৰ সৃষ্টিকৰ্তা আছিল যাৰ অৰ্থ "বাক্য"। লাল বাখছ নামেৰে পৰিচিত তেওঁৰ পদ্যসমূহ কাশ্মীৰী ভাষাৰ আদিম ৰচনাসমূহৰ ভিতৰত অন্যতম আৰু আধুনিক কাশ্মীৰী সাহিত্যৰ ইতিহাসৰ এক অংশ।

লল্লেশ্বৰী ("মা লাল" বা "মা লাল্লা")ক আন বিভিন্ন নামেৰেও জনা যায়, য’ত লাল ডাদ (ডাডৰ অৰ্থ "আইতা"), লাল্লা আৰিফা, লাল দিদ্দী, লল্লেশ্বৰী, লল্লা যোগীশ্বৰী/যোগেশ্বৰী আৰু ললশ্ৰী আদি বিভিন্ন নামেৰে জনা যায়।

উদ্ধৃতি

ডাৱৰবোৰ দূৰ কৰিব পাৰোঁ, সাগৰৰ পানী নিষ্কাশন কৰিব পাৰোঁ, বা আশাহীনভাৱে অসুস্থ কাৰোবাক সুস্থ কৰিব পাৰোঁ। কিন্তু মূৰ্খৰ মন সলনি কৰাটো মোৰ সাধ্যৰ বাহিৰত।
সেপঢুকি মই উশাহ-নিশাহ বন্ধ কৰিলোঁ, আৰু মোৰ ভিতৰত এটা চাকি জ্বলি উঠিল, সিয়ে মোক দেখুৱাই দিলে যে মই প্ৰকৃততে কোন। সেই চাকিটোকে জোৰকৈ ধৰি লৈ আন্ধাৰখিনি পাৰ হৈ গ’লোঁ৷
মই এক মুহূৰ্তৰ বাবেও বিশ্বাস কৰা নাছিলোঁকিন্তু মই নিজৰ মাতৰ মদ গিলি পেলালোঁ।আৰু তাৰ পিছত মই মোৰ ভিতৰৰআন্ধাৰৰ সৈতে মল্লযুঁজ কৰিলোঁ,তললৈ নমাই দিলে, নখ মাৰিলে, ফালি পেলালে।
ই আপোনাৰ লাজ ঢাকি ৰাখে, কঁপি থকাৰ পৰা ৰক্ষা কৰে। ঘাঁহ আৰু পানীয়েই ই বিচৰা খাদ্য। কোনে তোমাক শিকাইছিল, পুৰোহিত-মানুহ, এই উশাহ লোৱা বস্তুটোক আপোনাৰ শিলৰ বস্তুটো খুৱাবলৈ?
মোক অপমানেৰে কোবাই যায়, গালিৰে প্ৰেমগীত গায়।সিহঁতৰ ভুকভুকনি মোৰ বাবে একো অৰ্থ নাই।আনকি তেওঁলোকে আত্মা-ফুলেৰে উছৰ্গা কৰিলেও,মই গুৰুত্ব কমকৈ দিব নোৱাৰিলোঁ৷ অস্পৃশ্য হৈ মই আগবাঢ়ি যাওঁ।

উৎস

বাহ্যিক সংযোগ

Ranjit Hoskote: I, Lalla, The Poems of Lal Dĕd, translated from the Kashmiri with and Introduction and Notes, Penguin India, July 2013
Barks, Coleman: Naked Songs, Maypop Books, 1992
শ্ৰেণী:মৃত ব্যক্তি
শ্ৰেণী:ভাৰতীয় লোক
শ্ৰেণী:কবি
বাখৰ বেঙেনা গছ

বাখৰ বেঙেনা গছ বুলি বিখ্যাত এই গছজোপা শিৱসাগৰৰ নগৰৰ পৰা ৩০ কিঃমিঃ দূৰৈৰ বকতা মৌজাৰ জৱলাটিং আৰু চুহুং মুহুং গাৱঁৰ মধ্যস্থলত অৱস্থিত। বৈজ্ঞানিক নাম Tamilnadia uliginosa । প্ৰধানতঃ ঐতিহাসিক কাৰণত বিখ্যাত এই বাখৰ বেঙেনা গছ। গছজোপাৰ কাষতে গছজোপাৰ নামেৰে নামাঙ্কিত হোৱা বাখৰ বেঙেনা হাইস্কুল, প্ৰাইমাৰী স্কুল আৰু ডাকঘৰ। কাষেদি বৰ্ত্তমান গোঁহাই গাঁও, বাখৰ বেঙেনা গড়কাপ্টানী আলি আৰু ধনেখনা জান বৈ গৈছে। ঠাইটুকুৰা বৰ্তমান বুৰঞ্জীপ্ৰসিদ্ধ অঞ্চল হিচাপে প্ৰখ্যাত হৈছে কেৱল এই গছজোপাৰ বাবেই।

বিৱৰণ

চৰকাৰী অনুদানেৰে সংৰক্ষিত গছজোপা ধনেখনা জানৰ পাৰত অৱস্থিত। গা গছ প্ৰায় ৩০ ফুট ওখ। একেটা গুৰিৰ পৰা প্ৰায় ২-৩ ফুট বেৰৰ সাতডাল গা-গছ মূল এডালৰ পৰা ফেৰেঙনি মেলি বিস্তাৰিত হৈছে। ওচৰতে আৰু এজোপা এডলীয়া গছ আছে। অনুমান কৰিব পাৰি সেইজোপাও মুল গছৰে অংশ। গছৰ ডালবোৰ লিকটা।পাতবোৰ বছৰৰ মুৰত সৰি পৰে অন্য গছৰ দৰেই। ফুলবোৰ গুলচি ফুলৰ দৰে। গুটিবোৰ মধুৰী আমৰ নিচিনা বেঙেনা আকাৰৰ। বছৰত জেঠ আহাৰত গুটি লাগে। গুটি পকিলে আঁতৰৰ পৰা সেউজীয়া পাতৰ মাজত বাখৰৰ দৰে জিলিকি থাকে। সেই বাবেই গছজোপাৰ নাম বাখৰ বেঙেনা হ’ল।

ইতিহাস

বাখৰ বেঙেনা গছজোপাৰ বিষয়ে স্থানীয় বয়োবৃদ্ধ লোকে বহুত মন্তব্য দিয়ে।

একাংশৰ মতে গচজোপা ৰুই বৰাহী ৰজা মহামাণিক্যই ৰাজ্যৰ সীমা নিৰূপন কৰাৰ কথা উল্লেখ কৰে। একাংশৰ মতে চুতীয়া ৰজাই ৰাজ্যৰ সীমা দি এই গছজোপা ৰোপণ কৰি প্ৰতিজ্ঞা কৰিছিল "চুতীয়া ৰাজ্য থাকে মানে এই গছজোপা থাকিব "। এই মতামতৰ ওপৰতেই বুৰঞ্জীবিদ ও সৰহসংখ্যকে সহমত দিয়ে। একাংশৰ মতে আহোমৰ চুহুংমুং ৰজাৰ দিনত কোনোবা এজন বিষয়াই অচিন পুলিটি সযত্নে ৰাখে।
কিন্তু উল্লেখযোগ্য যে ২০১২ত কৰা বৈজ্ঞানিক গবেষণাৰ মতে এই গছজোপা ১৪৩৪ খ্ৰীষ্টাব্দত ৰোপণ কৰা হৈছিল। গতিকে এই তথ্য ই নিশ্চিত কৰে যে গছজোপা চুতীয়া ৰজাই ৰোপণ কৰা কাৰণ আহোম ৰজা চুহুংমুংৰ ৰাজত্ব কাল ১৬ সতিকা (১৪৯৮-১৫৩৯) আছিল।

গছৰ কাষৰ পৰা ভোমোৰা আলি নামৰ এটা আলি যোৱাৰ চিন আছে। আহোম স্বৰ্গদেউ জয়ধ্বজ সিংহৰ দিনতে বানফেৰা বা বানফ্ৰাই বংশৰ চিকন সৰিয়হৰ দেউতাক নাওবৈচা ফুকনৰ বসতি বাহৰ আৰু ৰজাঘৰৰ তৰফে দিয়া মাটিৰ সীমা এই গছৰ কাষলৈকে আছিল।

তথ্যসূত্ৰ

শ্ৰেণী:গুল্ম
মদ্ভাগৱত গীতা

উদ্ধৃতিসমূহ

আত্মা অবিনশ্বৰ। ইয়াৰ বিনাশ নাই। তুমি-মই ভিন্‌; কিন্তু তোমাৰ আত্মা আৰু মোৰ আত্মা ভিন্ নহয়। সকলো জীৱৰে আত্মা, পৰমাত্মাৰ অংশ। শূণ্য পাত্ৰৰ বতাহ যেনে বায়ু মণ্ডলৰ অংশ, তেনেকৈ সকলো জীৱৰে আত্মা অনন্ত পৰমাত্মাৰ অংশ।
দেহ ধ্বংস হলেই জীৱাত্মাৰ ধংস নহয়। মানুহে যেনেকৈ ফটা কাপোৰ সলাই নতুন কাপোৰ পিন্ধে, তেনেকৈ জীৱে পুৰণা শৰীৰ সলাই নতুন শৰীৰ লয়।
মৃত্যু জীৱৰ ৰূপান্তৰ মাত্ৰ। ভাল-বেয়া কামৰ পৰিমাণ অনুযায়ী মানুহে সদসদ জীৱন পায়।
সৰ্ব্বভূতে সমদৃষ্টিয়েই ঈশ্বৰৰ প্ৰকৃত উপাসনা।
সুখে-দুখে সমভাব, এনে ধীৰ আৰু উদাৰ পুৰুষহে মোক্ষৰ অধিকাৰী।
যাৰ ইন্দ্ৰিয়বোৰ সংযত আৰু অন্তৰ প্ৰফুল্ল, তেওঁহে পৰমগতি লাভ কৰে।
চোৱা, বতাহ বলিছে, বেলিয়ে তাপ-পোহৰ দি জীৱক জীয়াই ৰাখিছে, জোনে শীতল কিৰণ বিলাই প্ৰীতি দান কৰিছে, নদ-নদীয়ে পানী বৈ নি প্ৰাণীক তৃপ্তি দিছে; তাকে চাই তুমিও কাম কৰা! কিয়নো সদকৰ্ম্মৰ আচৰণেই ধৰ্ম্ম।
কাম কৰা; কিন্তু ফললৈ আশা নকৰিবা। কিয়নো কামৰ ফলাফল বিভুৰ হাতত।
মন স্বভাৱতে চঞ্চল। যি মনক দমাব নোৱাৰে, তাৰ কপালত দুখ আছে। গতিকে অভ্যাস আৰু বৈৰাগ্যৰ দ্বাৰা মনক দমাবা।
জ্ঞানৰ দৰে পবিত্ৰ বস্তু আন একো নাই। তুমি অকৰ্ম্ম কৰি পাপত ডুবিলেও জ্ঞানৰূপ ভেলত উঠি পাৰ পাবা।

উৎস

শ্ৰেণী:ধৰ্ম গ্ৰন্থ
সীতানাথ লহকৰ

সীতানাথ লহকৰ এজন নাট্যকাৰ, নাট্য পৰিচালক, চলচিত্ৰ পৰিচালক৷ তেওঁ কটন কলেজৰ প্ৰাক্তন অধ্যক্ষ আছিল৷ তেওঁ ‘সমাহাৰ’ নাট্যগোষ্ঠীৰ জন্মদাতা আছিল৷

উদ্ধৃতিসমূহ

আমাৰ সমাজখন এতিয়া যিটো পৰ্য্যায়ত আছে, তাৰপৰা আৰু আগুৱাই যোৱাৰ প্ৰয়োজন আছে। অগ্ৰগতিৰ প্ৰয়োজন আছে। তাৰবাবে যিবিলাক চিন্তাৰ প্ৰয়োজন বা যিবোৰ চিন্তাৰ বিষয়বস্তু মানুহৰ সন্মুখলৈ অনাৰ দৰকাৰ, সেই বিষয়বস্তুক লৈ যিখিনি নাটক সৃষ্টি হয়, সেইখিনিয়ে আচলতে প্ৰগতিশীল নাটক।
সমাজৰ প্ৰগতিৰ স্বাৰ্থত যিবিলাক নাটক ৰচিত হয়, সেইখিনিয়েই প্ৰগতিশীল নাটক।
অসমত বেছিভাগ নাটকেই সমাজ বাস্তৱতাৰ লগত জড়িত নহয়। অৰ্থাৎ জনসাধাৰণৰ সমস্যাৰ লগত জড়িত নহয়। তাৰ মাজতো দুই তিনিখন ব্যতিক্ৰমী নাটক অৱশ্যেই আছে। উদাহৰণস্বৰুপে আমি জ্যোতিপ্ৰসাদ আগৰৱালাৰ ‘কাৰেঙৰ লিগিৰীৰ কথা ক’ব পাৰোঁ। সেই খনেই এখন নাটক, যি সামন্তবাদৰ মুখত প্ৰচণ্ড আঘাত হানিছে।
প্ৰতিবাদী নাটকে জনগণৰ মানসিকতাৰ উত্তৰণ ঘটাই সমাজ ব্যৱস্থা সলনি কৰিব পাৰে।
অপেচাদাৰী নাট্যদলৰ সামৰ্থ অনুযায়ী কম ভাড়াৰ প্ৰেক্ষাগৃহৰ বৰ প্ৰয়োজন গুৱাহাটীত।
বাটৰ নাটৰ জন্মই হয় ৰাজনৈতিক ভাৱে। ই প্ৰায় ১৬০ বছৰ পুৰণি। বিশেষকৈ ইউৰোপত কমিউনিষ্ট নাট্যকাৰ বাৰ্টল্টব্ৰেখট আৰু তেওঁৰ গুৰু আৰভিনপিস্কাটাৰ, এওঁলোক দুজনকেই বাটৰ নাটৰ সৃষ্টিকৰ্তা বুলিব পাৰি।

লগতে চাওক

ৰমেশ পাঠক
সয়ম্বৰ ঘৰফলীয়া

উৎস

Category:লেখক
Category:অসমৰ ব্যক্তি
অসমীয়া সাহিত্যৰ সমীক্ষাত্মক ইতিবৃত্ত

অসমীয়া সাহিত্যৰ সমীক্ষাত্মক ইতিবৃত্ত হৈছে সত্যেন্দ্ৰনাথ শৰ্মাৰ দ্বাৰা ৰচিত অসমীয়া ভাষা সাহিত্যৰ ইতিহাস বিষয়ক এখন গুৰুত্বপূৰ্ণ গ্ৰন্থ৷গ্ৰন্থখনৰ প্ৰথম প্ৰকাশ হয় ১৯৮১ চনত৷ এই গ্ৰন্থখনক অসমীয়া ভাষা-সাহিত্য-সংস্কৃতিৰ সংক্ষিপ্ত বুৰঞ্জী বুলি অসমীয়া সাহিত্যত স্বীকৃতি দিয়া হৈছে৷ গ্ৰন্থখনৰ দশম সংস্কৰণত মুঠ সপ্তদশ অধ্যায় আছে৷ দশম সংস্কৰণটো প্ৰকাশ কৰিছে সৌমাৰ প্ৰকাশে৷ মুঠ পৃষ্ঠা-৪৯৬

উদ্ধৃতিসমূহ

লম্বোদৰ বৰাই ছাত্ৰ অৱস্থাৰপৰাই সাহিত্য চৰ্চা কৰিছিল। 'আসাম-বিলাসিনী' আৰু গুণাভিৰাম বৰুৱাই সম্পাদনা কৰা 'আসাম-বন্ধু'ত নিয়মিতভাৱে প্ৰবন্ধ দিছিল। 'আসাম তৰা', 'আসাম নিউজ' আদিতো বৰাৰ প্ৰবন্ধ প্ৰকাশ হৈছিল।
উত্তৰ-স্বাধীনতা যুগৰ কবিতাৰ ধাৰা দুটা। পুৰণি ৰোমান্টিকধৰ্মী আৰু গতানুগতিক ছন্দৰীতিত ৰচনা কৰা কবিতাৰ এটা ধাৰা ক্ষীণভাৱে হ'লেও যুদ্ধোত্তৰ দুই দশকমানলৈকে নিষ্প্ৰাণ গতিত প্ৰৱাহিত হৈ আহিছিল। এই ধাৰাটিত আধ্যাত্মিকতা, অতীন্দ্ৰিয়বাদ আৰু স্বদেশপ্ৰীতিৰ প্ৰকাশ দেখা যায়।
মাৰ্কিন মিছনেৰীসকলে বঙ্গদেশৰ শ্ৰীৰামপুৰ মিছনেৰী প্ৰেছত প্ৰথমে অসমীয়া পুথি ছপাব লগা হোৱাত বঙলা আখৰতে অসমীয়া পুথি ছপায়। ৰ আৰু ৱ এই দুটা আখৰ পিছত প্ৰৱৰ্তন কৰে।

উৎস

বাহ্যিক সংযোগ

শ্ৰেণী:অসমীয়া গ্ৰন্থ
নীলমণি দেৱী

নীলমণি দেৱী (, জন্ম: ১ ছেপ্টেম্বৰ ১৯৩৮) এগৰাকী ভাৰতীয় মৃৎ শিল্পী। মণিপুৰৰ পাৰম্পৰিক মৃৎ শিল্পক পুনৰুদ্ধাৰ প্ৰচেষ্টাৰ বাবে তেওঁ বিশেষভাৱে জনাজাত। তেওঁ এগৰাকী গুৰু কুমাৰ। তেওঁৰ সৃষ্টিসমূহ দুখন তথ্যচিত্ৰত মূল বিষয় হিচাপে প্ৰসিদ্ধ চলচ্চিত্ৰ নিৰ্মাতা মণি কৌলৰ 'মিত্তি ঔৰ মানৱ' আৰু অৰিবাম শ্যাম শৰ্মাৰ 'নীলমণি: মাষ্টাৰ পটাৰ অফ মণিপুৰ'ত স্থান লাভ কৰিছে। টিভি ধাৰাবাহিক 'মহাভাৰত'ৰ এটা খণ্ডত তেওঁৰ শিল্প প্ৰদৰ্শন কৰা হৈছিল। ভাৰত চৰকাৰে মৃৎশিল্প কলাত তেওঁৰ অৱদানৰ বাবে ২০০৭ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

প্ৰাৰম্ভিক জীৱন

১৯৩৮ চনৰ ১ ছেপ্টেম্বৰত উত্তৰ-পূব ভাৰতীয় ৰাজ্য মণিপুৰৰ থৌবাল জিলাৰ থংজাও কিথেল লেইকাইত নীলমণি দেৱীৰ জন্ম হৈছিল। তেওঁৰ পিতৃ খাৰাইবাম দেৱসিং সিং আৰু মাতৃ খাৰাইবাম ওংবি চানাজাওবি। তেওঁৰ মাকৰ পৰা মৃৎশিল্প নিৰ্মাণৰ প্ৰাৰম্ভিক শিক্ষা লাভ কৰিছিল। তেওঁ জাপানৰ কেইবাটাও স্থান যেনে কোবেৰ আদিবাসীৰ কলাৰ হাইগো প্ৰেফেক্টুৰাল সংগ্ৰহালয়, টকিঅ'ৰ ধপাত আৰু নিমখ সংগ্ৰহালয়, শিৰাইন আৰু য়ামানাচিৰ টৌজেন সংগ্ৰহালয়, ইতিহাস আৰু লোককাহিনীৰ চাইতামা প্ৰেফেক্টুৰাল সংগ্ৰহালয় আৰু টোকামাচি আৰু নিগাটাৰ ভাৰতীয় আদিবাসী কলাৰ মিথিলা সংগ্ৰহালয় আদিতো অংশগ্ৰহণ কৰিছে আৰু নিজৰ শিল্প প্ৰদশৰ্ন কৰিছে। দূৰদৰ্শনৰ বাবে নিৰ্মাণ কৰিছিল। ভাৰতীয় টিভি শৃংখলা 'মহাভাৰত'ৰ এটা খণ্ড আৰু ফৰাচী টেলিভিছনৰ দ্বাৰা নিৰ্মিত মহাভাৰত টিভি শৃংখলাৰ প্ৰথম তিনিটা খণ্ডত তেওঁৰ মৃৎশিল্প সৃষ্টি প্ৰদৰ্শন কৰা হৈছিল। বৰ্তমান এই গ্ৰন্থখন গোৱা বিশ্ববিদ্যালয়ৰ শৈক্ষিক পাঠ্যক্ৰমৰ বাবে এক নিৰ্ধাৰিত পাঠ।

বঁটা আৰু সন্মান

নীলমণি দেৱীয়ে ১৯৮৬ চনত ভাৰত চৰকাৰৰ পৰা সন্মানৰ প্ৰমাণপত্ৰৰ সৈতে শিল্প গুৰু ৰাষ্ট্ৰীয় বঁটা লাভ কৰিছিল। একে বছৰে তেওঁ মধ্য প্ৰদেশ চৰকাৰৰ পৰা তুলসী সন্মান বঁটা লাভ কৰে। ২০০৫-২০০৬ চনত তেওঁ চুইডেন ভ্ৰমণৰ সময়ত সমাজ কল্যাণ সেৱা বঁটা আৰু লায়ন্স ক্লাব ইণ্টাৰনেচনেলৰ পৰা কৰ্মযোগী বঁটা লাভ কৰে। ভাৰত চৰকাৰে ২০০৭ চনত তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মণিপুৰৰ ব্যক্তি
শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী